CELEX: 31986R2491
Language: el
Date: 1986-08-01 00:00:00
Title: Κανονισμός (ΕΟΚ) αριθ. 2491/86 της Επιτροπής της 1ης Αυγούστου 1986 περί επαναφοράς της εισπράξεως τελωνειακών δασμών για το υδροξείδιο του νατρίου (καυστική σόδα), της διακρίσεως 28.17 Α του κοινού δασμολογίου, καταγωγής Σαουδικής Αραβίας, δικαιούχου των προβλεπομένων στον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων

Avis juridique important

|

31986R2491

Κανονισμός (ΕΟΚ) αριθ. 2491/86 της Επιτροπής της 1ης Αυγούστου 1986 περί επαναφοράς της εισπράξεως τελωνειακών δασμών για το υδροξείδιο του νατρίου (καυστική σόδα), της διακρίσεως 28.17 Α του κοινού δασμολογίου, καταγωγής Σαουδικής Αραβίας, δικαιούχου των προβλεπομένων στον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων  

Επίσημη Εφημερίδα αριθ. L 217 της 05/08/1986 σ. 0006

***** ΚΑΝΟΝΙΣΜΟΣ (ΕΟΚ) αριθ. 2491/86 ΤΗΣ ΕΠΙΤΡΟΠΗΣ  της 1ης Αυγούστου 1986  περί επαναφοράς της εισπράξεως τελωνειακών δασμών για το υδροξείδιο του νατρίου (καυστική σόδα), της διακρίσεως 28.17 Α του κοινού δασμολογίου, καταγωγής Σαουδικής Αραβίας, δικαιούχου των προβλεπομένων στον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3599/85 του Συμβουλίου της 17ης Δεκεμβρίου 1985 περί εφαρμογής των γενικευμένων δασμολογικών προτιμήσεων κατά το έτος 1986 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 13,  Εκτιμώντας:  ότι, δυνάμει του άρθρου 1 του εν λόγω κανονισμού, τα προϊόντα του παραρτήματος ΙΙ καταγωγής χωρών και εδαφών που αναφέρονται στο παράρτημα Γ απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 12·  ότι, σύμφωνα με το εν λόγω άρθρο 12, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 165 % το υψηλότερου μέγιστου ποσού που ίσχυσε κατά το έτος 1980·  ότι, για το υδροξείδιο του νατρίου (καυστική σόδα), της διάκρισης 28.17 Α του κοινού δασμολογίου, η βάση αναφοράς διαμορφώνεται σε ύψος 333 100 ECU·  ότι κατά την ημερομηνία 31 Ιουλίου 1986, οι εισαγωγές των προϊόντων αυτών στην Κοινότητα, καταγωγής Σαουδικής Αραβίας, ανέρχονται δια καταλογισμού στο ύψος της εν λόγω βάσεως αναφοράς · ότι η ανταλλαγή πληροφοριών στην οποία προέβη η Επιτροπή απέδειξε ότι η διατήρηση του προτιμησιακού καθεστώτος προκαλεί οικονομικές δυσχέρειες σε μια περιοχή της Κοινότητας· ότι κρίνεται, ως εκ τούτου, σκόπιμη η επαναφορά των τελωνειακών δασμών για τα εν λόγω προϊόντα έναντι της Σαουδικής Αραβίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 8 Αυγούστου 1986, η ανασταλείσα, δυνάμει του κανονισμού (ΕΟΚ) αριθ. 3599/85 του Συμβουλίου, είσπραξη τελωνειακών δασμών επαναφέρεται κατά την εισαγωγή στην Κοινότητα των παρακάτω προϊόντων, καταγωγής Σαουδικής Αραβίας:  1.2 //  //  // Κλάση  του κοινού  δασμολογίου   // Περιγραφή εμπορευμάτων   //  //  // 28.17 Α  (Κώδικες ΝΙΜΕΧΕ  28.17-11, 15)   // Υδροξείδιο του νατρίου (καυστική σόδα)  //    //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Αυγούστου 1986.  Για την Επιτροπή  Lorenzo NATALI  Αντιπρόεδρος  (1) ΕΕ αριθ. L 352 της 30. 12. 1985, σ. 1.